Diari Oficial de la Generalitat Valenciana


Sumari del DOGV 7990, del 01-03-2017 (2017/1614)

Extracte de la Resolució, de 23 de febrer de 2017, de la Conselleria d'Educació, Investigació, Cultura i Esport, per la qual es convoquen les subvencions al transport universitari a la Comunitat Valenciana per al curs 2016-2017.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7990

Data del DOGV
:   01-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/1614


Data del document
:   23-02-2017

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució, de 23 de febrer de 2017, de la Conselleria d'Educació, Investigació, Cultura i Esport, per la qual es convoquen les subvencions al transport universitari a la Comunitat Valenciana per al curs 2016-2017. [2017/1614]  
BDNS (Identif.): 333673  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de Dades Nacionals de Subvencions.  
http://www.pap.minhap.gob.es/bdnstrans/index  
   
Primer. Beneficiaris  
Podran sol·licitar aquestes subvencions les associacions d'estudiants universitaris, les cooperatives de consumidors i usuaris l'objecte de les quals siga el transport d'alumnat universitari, els ajuntaments i, subsidiàriament, per a aquelles rutes on no concórreguen alguna d'aquestes entitats, les empreses de transport públic regular permanent d'ús general.  
Hi queden excloses les empreses en crisi definides en les directrius comunitàries sobre ajudes estatals de salvament i de reestructuració d'empreses no financeres en crisi (DOUE C 249, 31.07.2014).  
   
Segon. Objecte  
Convocar per al curs acadèmic 2016-2017 les subvencions al transport universitari a la Comunitat Valenciana, destinades a contribuir al finançament del servei diari de rutes de transport per carretera d'alumnat universitari des de poblacions allunyades dels centres universitaris, fins als campus de les universitats públiques valencianes.  
   
Tercer. Bases reguladores  
Ordre 28/2016, de 16 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de les subvencions al transport universitari a la Comunitat Valenciana, el text complet de la qual es troba disponible en l'adreça web següent:  
http://www.docv.gva.es/datos/2016/06/20/pdf/2016\_4637.pdf  
   
Quart. Quantia  
S'hi destina un import global màxim de 400.000 - (quatre-cents mil euros).  
   
Cinqué. Lloc i termini de presentació de les sol·licituds  
1. El termini de presentació de sol·licituds serà d'un mes i començarà a comptar des de l'endemà de publicació d'aquesta resolució en el Diari Oficial de la Generalitat Valenciana.  
2. Les sol·licituds es presentaran en el Registre General de la Conselleria d'Educació, Investigació, Cultura i Esport, o per mitjà de qualsevol dels procediments previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
3. En el cas que les entitats sol·licitants opten per presentar la sol·licitud en una oficina de correus d'Espanya, ho faran en sobre obert perquè cada imprés siga datat i segellat per separat pel personal de correus abans de ser certificat.  
Les entitats sol·licitants tenen disponible el text de la resolució de convocatòria d'aquestes subvencions per al curs 2016-1017, així com els formularis de sol·licitud, en la següent adreça web:  
  
http://www.ceice.gva.es/va/web/universidad/ayudas-al-transporte-universitario  
  
València, 23 de febrer de 2017.- El conseller d'Eduació, Investigació, Cultura i Esport: Vicent Marzà Ibáñez.